b'\n_START_ARTICLE_\nTrachycarpus princeps\n_START_SECTION_\nBeskrivelse\n_START_PARAGRAPH_\nPalmen kan bli inntil 7 meter h\xc3\xb8y med en stammediameter p\xc3\xa5 20 cm. Det er en av de enkleste palmene i Trachycarpus-slekten \xc3\xa5 gjenkjenne, og trolig den vakreste. De vifteformede palmebladene er n\xc3\xa6rmest sirkul\xc3\xa6re og har en lys middels gr\xc3\xb8nn overside og en meget spesiell bl\xc3\xa5hvit underside. Det er nettopp den bl\xc3\xa5hvite undersiden som gj\xc3\xb8r plamen s\xc3\xa5 ettertraktet blant palmeentusiaster._NEWLINE_Som de fleste av de andre palmene i Trachycarpus-slekten er ogs\xc3\xa5 stammen til T. princeps dekket av et tett teppe av m\xc3\xb8rkebrune fibrer.\n_START_SECTION_\nUtbredelse\n_START_PARAGRAPH_\nTrachycarpus princeps vokser p\xc3\xa5 bratte og smale kalksteinsklipper, i et begrenset og sv\xc3\xa6rt utilgjengelig omr\xc3\xa5de. Det kan forklare hvorfor palmen f\xc3\xb8rst p\xc3\xa5 90-tallet ble viden kjent. \xc3\x85 samle fr\xc3\xb8 fra palmen kan v\xc3\xa6re en risikosport; derfor er plamen fortsatt noks\xc3\xa5 uvanlig \xc3\xa5 finne i salg, og som oftest kun som relativt sm\xc3\xa5 eksemplarer fra gartneri som spesialiserer seg p\xc3\xa5 sjeldne arter._NEWLINE_Sannsynligvis er palmen noks\xc3\xa5 kuldeherdig, men trolig noe mindre hardf\xc3\xb8r en vindm\xc3\xb8llepalmen. Den trenger en solrik, fuktig men veldrenert plantested.'